
Министерство на околната среда и водите

Регионална инспекция по околната среда и водите - Монтана

Д О К Л А Д

за извършена комплексна проверка на обект: Инсталация за преработка на излезли от употреба гуми и каучукови отпадъци, находяща се в с. Новоселци, община Видин с оператор “Енерджи Трейд 2009” ООД, на основание Заповед РД-147/26.11.2013 г. на Директора на РИОСВ – Монтана


Извършената на 03.12.2013 г. комплексна проверка е с цел установяване съответствието на производствената дейност на дружеството с нормативните изисквания по опазване на околната среда.


При проверката се констатира, че основната дейност на обекта е оползотворяване на излезли от употреба гуми (ИУГ) и каучукови отпадъци чрез нискотемпературна пиролиза. 

Инсталацията е въведена в експлоатация с Разрешение за ползване на началника на РДНСК – Северозападен район. 
Площадката е с осигурена охрана, видеонаблюдение, оградена и с положена подходяща трайна настилка. Начин на трайно ползване на имота “за друг вид производствен складов обект”.

На територията на обекта са обособени складове (открити площадки) за съхраняване на излезли от употреба гуми (ИУГ) и отпадъчни телове. Отпадъчните телове се съхраняват в метален контейнер, разположен върху бетонирана площадка, което предотвратява увреждането на почвите и нарушаването на техните функции. Не са констатирани разливи и течове по площадката и извън нея. 

  Водоснабдяването на обекта с вода за технологични и питейно-битови нужди се осъществява от водопроводната мрежа на селото от “ВиК” ЕООД, гр. Видин. За технологични нужди се използва само вода за охлаждане, която е оборотна и на определен етап само се допълва. От дейността на обекта не се формират производствени отпадъчни води. Формират се само битови – фекални, които се заустват в изгребна яма, която периодично се почиства. 

Съгласно действащото екологично законодателство пиролизната инсталация попода изцяло в приложението на Наредба №4 за условията и изискванията за изграждането и експлоатацията на инсталации за изгаряне и инсталации за съвместно изгаряне на отпадъци (Наредба№4/2013 г, обн. ДВ. Бр.36/2013 г.). На производствената площадка към момента съществуват три броя точкови източници, емитиращи вредни вещества в атмосферния въздух. На изходящите изипускащи устройства (комини) са изградени точки за пробовземане, съгласно изискванията на чл. 11 и чл. 12 от Наредба №6 от 26 март 1999 г. за реда и начина на измерване на емисиите на вредни вещества изпускани в атмосферния въздух от обекти с неподвижни източници (обн. ДВ, бр. 31 от 06.04.1999 г.). На площадката се извъшва периодична оценка за наличие на неорганизирани източници на замърсяване на атмосферния въздух и се предприемат мерки за недопускане на такива.
Съгласно изискванията на Наредба №6 от 26 юни 2006 г. за показателите за шум в околната среда, отчитащи степента на дискомфорт през различните части на денонощието, граничните стойности на покозотелите за шум и на вредни ефекти от шума върху здравето на населението (обн. ДВ. бр. 38/2006 г.) обектът се класифицира като разположен в производствено – складови територии и зони (Таблица №2 от Приложение №2 към чл. 5 от горепосочената наредба). 

От страна на фирмата е внесено заявление за издаване на разрешително за дейности с отпадъци по реда на чл. 67 от ЗУО във връзка с настъпилите нормативни изменения и влязлата в сила Наредба №4/2013 г. 

Приемането на ИУГ и каучукови отпадъци се получават въз основа на сключени писмени договори, представени по време на проверката. 
Приемането на ИУГ и каучуковит отпадъци се извършва на обособени открити площадки с трайна настилка с поставени табели с кода и наименованието на съхранявания отпадък. По отношение на образуваните остатъци от пиролизната инсталация фирмата продължава по процедурата за край на отпадъка по реда на чл. 5 от ЗУО, като подготвя допълнителна информация която ще бъде своевременно внесена в МОСВ.   
На обекта ежемесечно се води отчетност на количествата генерирани и третирани отпадъци в заверените от РИОСВ – Монтана отчетни книги за отпадъци, съгласно  Наредба №2/2013 г. за реда и образците, по които се предоставя информация за дейностите по отпадъците, както и реда за водене на публичните регистри.  

